Ministarstvo zdravstva Republike Hrvatske 


Smjernice za liječenje oboljelih od koronavirusne bolesti 2019 (COVID-19) 


verzija 2 od 19. studenoga 2020. 


Početkom 2020. godine suočili smo se s pandemijom uzrokovanom novim koronavirusom (SARS-CoV- 
2,od engl. severe acute respiratory syndrome coronavirus 2), uzročnikom nove bolesti koja je nazvana 
koronavirusna bolest 2019 (COVID-19, od engl. coronavirus disease 2019). 


U Hrvatskoj su do sada izdane: 

— Smjernice Klinike za infektivne bolesti ,,Dr. Fran Mihaljević“ u Zagrebu i Hrvatskoga društva za 
infektivne bolesti Hrvatskog liječničkog zbora (HLZ-a) za antivirusno i imunomodulacijsko 
liječenje oboljelih od COVID-19 

— Smjernice Hrvatskoga društva za infektivne bolesti HLZ-a: ,Kliničko zbrinjavanje pacijenata s 
COVID-19.“ 

Na temelju članka 52. Zakona o sustavu državne uprave (Narodne novine br. 66/19), ministar zdravstva 
je dana 29. travnja 2020. godine donio odluku (KLASA: 011-02/20-01/194, UR. BROJ 534-02-2-2/1-20- 
2 od 29. travnja) o osnivanju Povjerenstva za primjenu lijekova u liječenju i profilaksi COVID-19 
uključujući antivirusne i imunomodulacijske lijekove, u skladu s postojećim znanstvenim dokazima i 
preporukama međunarodnih relevantnih institucija (u daljnjem tekstu: Povjerenstvo). 


Povjerenstvo je osnovano zbog važnosti pravovremenog otkrivanja, dijagnosticiranja, zbrinjavanja i 
liječenja osoba zaraženih virusom SARS-CoV-2 i bolesnika s COVID-19, a u cilju uspješnog suzbijanja 
epidemije bolesti COVID-19 u Hrvatskoj. 

U Povjerenstvo su imenovani sljedeći članovi: 

doc.dr.sc. Rok Čivljak, dr.med. (predsjednik), prof.dr.sc. Ljiljana Perić, dr.med., prof.dr.sc. Biserka 
Trošelj Vukić, dr.med., doc.dr.sc. Dragan Ledina, dr.med., izv.prof.dr.sc. Ivan Puljiz, dr.med., izv.prof. 
dr.sc. Davorka Lukas, dr.med., doc.dr.sc. Dragan Lepur, dr.med., prim.dr.sc. Srđan Roglić, dr.med., 
doc.dr.sc. Miroslav Mayer, dr.med., prim.dr.sc. Darko Richter, dr.med., prim.dr.sc. Marinko Vučić, dr. 
med., doc.dr.sc. Edvard Galić, dr.med. i prim.dr.sc. Marinko Artuković, dr.med. 


Povjerenstvo je dana 8. rujna 2020. godine usvojilo Smjernice za liječenje oboljelih od COVID-19, verzija 
1, koje su upućene svim zdravstvenim ustanovama u Republici Hrvatskoj u kojima se liječe bolesnici 
oboljeli od COVID-19 infekcije. Na sjednici Povjerenstva održanoj 19. studenoga 2020. godine 
prihvaćene su izmjene i dopune navedenih Smjernica pod nazivom Smjernice za liječenje oboljelih od 
koronavirusne bolesti 2019 (COVID-19) verzija 2, kojih su se obvezni pridržavati svi zdravstveni radnici 
u Republici Hrvatskoj. 


1. Osnovne postavke 

1. Trenutno nema dovoljno dokaza utemeljenih na randomiziranim kontroliranim kliničkim studijama 
o učinkovitim i sigurnim lijekovima ili kombinaciji lijekova za liječenje bolesti COVID-19. 

2. Osnova liječenja je ublažavanje simptoma, sprječavanje komplikacija i progresije bolesti te 
simptomatsko i suportivno liječenje, uključujući i mjere intenzivnog liječenja za teže oboljele. 

3. Naglašena je potreba za racionalnom primjenom postojećih i dostupnih lijekova u dobro 
selekcioniranih bolesnika. 

4. Umjesto tzv. off-label primjene nekog antivirusnog ili imunomodulacijskog lijeka, prednost se daje 
terapijskoj i/ili profilaktičkoj primjeni lijeka u sklopu kliničkog istraživanja ukoliko ono postoji. 

5. Smjernice su namijenjene kliničarima, u prvom redu infektolozima i intenzivistima, ali i drugim 
zdravstvenim djelatnicima koji sudjeluju u liječenju bolesnika s bolešću COVID-19. 

6. Smjernice će se redovito obnavljati i biti dostupne na mrežnim stranicama Ministarstva zdravstva 
Republike Hrvatske, Hrvatskog zavoda za javno zdravstvo i Klinike za infektivne bolesti ,,Dr. Fran 
Mihaljević“. 

7. Sve primjedbe i prijedlozi za poboljšanje smjernica dobro su došli i mogu se pisanim putem uputiti 
predsjedniku Povjerenstva na elektronsku adresu: rok.civljak&bfm.hr. 


2. Procjena težine bolesti 


Za potrebe kliničke primjene ovih smjernica, a na osnovi dostupne literature, u svakog bolesnika s 
bolesti COVID-19 potrebno je procijeniti težinu bolesti prema Tablici 1. 


TABLICA 1-A. Procjena težine bolesti prema kliničkim kriterijima* 





KLINIČKI OBLIK BOLESTI 


DEFINICIJA 





Asimptomatska infekcija 


Osoba bez kliničkih simptoma i znakova bolesti kod koje je infekcija 
virusom SARS-CoV-2 potvrđena laboratorijski (pozitivnim specifičnim 
molekularnim testom). 





Blagi oblik bolesti 
(bez komplikacija) 


Bolesnik sa simptomima nekomplicirane infekcije dišnog sustava koji 
može imati vrućicu, opću slabost, glavobolju, mialgije, hunjavicu, 
grlobolju i/ili kašalj. 


U bolesnika nisu prisutni znakovi dehidracije, sepse ili otežanog disanja 
(nedostatka zraka). (MEWS score: < 2) 


Dijete s akutnom infekcijom gornjih dišnih putova. 





Srednje teški oblik 
bolesti 


Odrasli bolesnik s težim simptomima bolesti i/ili pneumonijom, ali bez 
kriterija za tešku pneumoniju, bez potrebe za nadomjesnom terapijom 
kisikom (SpO» >93% na sobnom zraku). (MEWS score: < 2) 


Dijete s pneumonijom, bez kriterija za tešku bolest. 





Teški oblik bolesti 


Odrasli bolesnik s teškom (bilateralnom) pneumonijom uz najmanje 

jedan od znakova: frekvencija disanja >30 udisaja/min, respiratorna 

insuficijencija ili potreba za nadomjesnom terapijom kisikom (SpO> < 
93% na sobnom zraku). (MEWS score: 3-4) 


Dijete s teškom pneumonijom uz prisutan jedan od znakova: centralna 
cijanoza ili SpO» < 90%, izražena dispneja, poremećaj općeg stanja, 
promjene svijesti, konvulzije. 





Kritični oblik bolesti 








Odrasli bolesnik ili dijete s kriterijima za ARDS, odnosno sepsu, septični 
šok, sa/bez akutne disfunkcije drugih organskih sustava (šok, zatajenje 
bubrega, koagulopatija, poremećaj svijesti) (MEWS score: > 5) 





*Imunokompromitirane bolesnike treba svrstati u jednu kategoriju više (teže bolesti). 
Imunokompromitiranim bolesnicima u ovom kontekstu smatraju se: bolesnici s malignim bolestima 
bez obzira na aktualnu terapiju, oni koji uzimaju imunosupresivne lijekove, kombinirane 
imunodeficijencije, CD4+ T-limfocitopenija bez obzira na uzrok, humoralne imunodeficijencije, 
bolesnici koji ne uzimaju imunosupresive - unutar dvije godine od transplantacije koštane srži, 
bolesnici s anatomskom ili funkcionalnom asplenijom, šećerna bolest. 


Definicija ARDS-a prema acidobaznom statusu iz arterijske krvi: 
- blaži oblik: PaO»/FiO» 200-300 mmHg, 

- srednje teški oblik: PaO2/FiO2 100-199 mmHg, 

- teški oblik: PaO2/FiO» <100 mmHg. 





TABLICA 1-B. Procjena težine bolesti prema Modified Early Warning Score (MEWS) kriterijima*: 


Respiratorna 
frekvencija 
(udisaja/minuti) 


Srčana frekvencija 
(puls/minuti) 


Sistolički 
tlak (mmHg) 


Tjelesna temperatura 


(*c) 


Stanje svijesti 
(GCS < 9) 





Legenda: svakom vitalnom parametru pridružiti samo jednu vrijednost i izračunati zbroj bodova 
(MEWS score). Ako je zbroj < 2 klasificira se kao blagi ili srednje teški oblik bolesti; ako je zbroj 3-4 
klasificira se kao teški oblik bolesti, a ako je zbroj > 5 kao kritični oblik bolesti. 


*online kalkulator: https://www.mdcalc.com/modified-early-warning-score-mews-clinical-deterioration 





3. Čimbenici rizika za razvoj težeg oblika COVID-19 
U dijela bolesnika može nastati teži oblik bolesti, uključujući i akutni respiratorni distres sindrom 
(ARDS), najčešće između osmog i 12. dana bolesti, ukoliko su prisutni slijedeći čimbenici rizika: 
- < životna dob: < 12 mjeseci ili > 60 godina, 
- < komorbiditeti (kardiovaskularna bolest, arterijska hipertenzija, dijabetes, kronična plućna 
bolest, kronična bubrežna bolest, maligna bolest), 
- — prirođena ili stečena imunodeficijencija, 
- < adipozitet. 
Prediktorima nepovoljnog ishoda bolesti smatraju se: 
- < SaOx»< 93% na sobnom zraku (< 90% u slučaju kroničnih stanja koja prati hipoksemija), 
- viši SOFA score, 
- < d-dimeri > 1 ug/mL, 
- < limfopenija, povišene koncentracije transaminaza, laktat-dehidrogenaze, CRP-a, IL-6 i 
feritina. 


4. Dostupni oblici i preporučene doze antivirusnih i imunomodulacijskih lijekova 


4.1. Remdesivir 

Remdesivir je pokazao moguću korist u liječenju bolesnika s COVID-19 te se njegova primjena trenutno 
preporuča za bolesnike s težom pneumonijom (SpO2 <93% na sobnom zraku) koji imaju urednu 
bubrežnu funkciju. Ako su ostvareni svi preduvjeti, liječenje treba započeti što je ranije moguće. 
Primjena remdesivira nakon 15. dana bolesti nije opravdana, osim u imunokompromitiranih bolesnika. 


Doziranje u odraslih i djece > 12 godina i TM >40 kg: 

- < <1x200 mgi.v. 1. dan, potom 1x100 mg i.v. sljedećih četiri dana (ukupno pet dana). 
Doziranje u novorođenčadi, male i školske djece (>3,5 kg do <40 kg): 

-  5mg/kgTM i.v. 1. dan, potom 2,5 mg/kg TM i.v. sljedećih četiri dana (ukupno pet dana). 
Trenutno nije poznato ima li 10-dnevna primjena remdesivira prednost pred 5-dnevnom primjenom. 
Međutim, u težim slučajevima (bolesnici kod kojih se zbog težine bolesti primjenjuje mehanička 
ventilacija, bolesnici na adjuvantnoj steroidnoj terapiji ili nakon primjene antagonista IL-6) se 
preporuča provesti liječenje remdesivirom ukupno deset dana. 

Remdesivir se može primjenjivati uz imunomodulacijsku terapiju (kortikosteroidi, IL-6 antagonisti). 
Remdesivir se primjenjuje u polusatnoj intravenskoj infuziji. Potrebno je svakodnevno pratiti bubrežnu 
i jetrenu funkciju; u slučaju bubrežne disfunkcije treba prekinuti liječenje. 

Kontraindikacije za primjenu remdesivira: 

- < multiorgansko zatajenje i/ili stanje šoka, 

- < ALT povišen > 5x iznad gornje granice normale, 

- < klirens kreatinina <30 ml/min, 

- < kronična dijaliza ili kontinuirana veno-venska hemodijafiltracija (CVVHDF). 


4.2. Kortikosteroidi 
Kortikosteroidi su se pokazali potencijalno korisnima u liječenju teškog i kritičnog oblika bolesti COVID- 
19 nakon sedmog dana bolesti. U tim slučajevima preporuča se primjena deksametazona ili 
metilprednizolona, osim ako je njihova primjena kontraindicirana. Primjena steroida ranije u tijeku 
bolesti nije opravdana. Također se ne preporuča izvanbolnička primjena steroida. 
Doziranje deksametazona u odraslih: 

- < 6-8 mg/dan i.v. jednom dnevno 
Doziranje deksametazona u djece: 

0,15 mg/kg TM i.v. (najviše 8 mg/dan) jednom dnevno. 

Primjenjuju se deset dana (ili do otpusta ukoliko je bolesnik kraće hospitaliziran), bez potrebe za 
postupnim smanjivanjem doze. 
U bolesnika s ARDS-om u kojih se primjenjuje kisik na visokoprotočni nosni kateter (HFNC) ili se 
mehanički ventiliraju, preporučaju se više doze steroida: metilprednizolon 1-2 mg/kg tjelesne mase 
i.v., kroz sedam dana. Ista doza se primjenjuje u slučaju da primaju tocilizumab. 


Primjena kortikosteroida dozvoljena je i u bolesnika s neprimjerenim imunosnim odgovorom: 
hipercitokinemijom, sekundarnom hemofagocitnom limfohistiocitozom i sindromom makrofagne 
aktivacije (MAS). Doziranje je uobičajeno (kao kod navedenih stanja potaknutih drugim bolestima). U 
tim slučajevima preporuča se konzultacija internista/kliničkog imunologa. 

Kortikosteroidi se mogu slobodno primjenjivati ukoliko je riječ o kroničnoj terapiji ili stanjima u kojima 
su oni apsolutno indicirani. Lokalna primjena steroida je također dozvoljena, uključujući inhalacijsku 
primjenu u bolesnika s astmom. 

Dozu mineralokortikoida (supstitucijska terapija) treba povećati u svim stresnim situacijama, pa tako i 
u slučaju bolesti COVID-19. 

Hidrokortizon se može primjenjivati u stanju šoka u uobičajenim dozama: u odraslih 2x100 mg i.v., a u 
djece 50-100 mg/m? podijeljeno u 3-4 dnevne doze tijekom nekoliko dana (do poboljšanja 
perfuzije/oporavka autoregulacije krvnog tlaka, prema procjeni kliničara). 

Primjena kortikosteroida u svrhu imunomodulacijskog liječenja u bolesnika s blagim i srednje teškim 
oblikom bolesti COVID-19 se ne preporuča. 


4.3. Antagonisti interleukina 6 (IL-6) 

Antagoniste interleukina 6 (IL-6), poput sarilumaba, siltuksimaba i tocilizumaba, preporučuje se 
primjenjivati u svrhu imunomodulacijskog liječenja bolesti COVID-19 samo u okviru kliničkih studija, 
ukoliko one postoje, te prema kliničkim indikacijama definiranim u njima. 


4.3.1. Tocilizumab 
Primjenu tocilizumaba valja razmotriti u bolesnika s dokazanom bolesti COVID-19 i evidentnim 
pogoršanjem kliničkog stanja, progresijom hipoksemije i vjerojatnim sindromom prekomjernog lučenja 
citokina (obično nastupa između 8. i 15. dana bolesti). 
Doziranje u odraslih i djece TM >30 kg: 
—  8meg/kg tjelesne mase i.v. (maksimalna doza 800 mg) jednokratno, uz ev. ponavljanje još 
jedne doze nakon >12 sati (prema priloženom protokolu UHID_COVID-19, v. 1, od 6. travnja 
2020. godine), 
Doziranje u djece <30 kg: 
- 12 mg/kg tjelesne mase i.v. 
Njegova primjena se preporuča nakon konzultacije infektologa s internistom/kliničkim imunologom, 
odnosno specijalistima s iskustvom u liječenju ovakvih stanja. 
Precizni kriteriji za primjenu tocilizumaba u COVID-19 nisu definirani, a za pomoć u individualnoj 
procjeni mogu poslužiti sljedeći kriteriji: 
- vrućica - Ttymp > 38.3" C (može izostati ako su bolesnici prethodno primali kortikosteroide) uz 
jedan ili više od sljedećih kriterija (ovisno o dostupnosti): 
o  CRP2>150 mg/L,* 
o IL-6 >40 pg/mL (ng/L), 
o feritin >1.500 ng/mL, 
ili kriteriji prema protokolu UHID_COVID-19, v. 1, od 6. travnja 2020. godine. 
Hipercitokinemija je obilježena vrućicom, i višestrukim povišenjem koncentracije citokina i CRP-a. S 
obzirom da IL-6 nije jedini citokin uključen u patogenezu sindroma, ne može biti niti jedini kriterij za 
postavljanje dijagnoze i primjenu tocilizumaba. 
Kontraindikacije za primjenu tocilizumaba: 
- < poznata alergijska reakcija na tocilizumab ili druga monoklonska protutijela, 
- < terapija drugim biologicima, 
- < potvrđena/vjerojatna bakterijska, gljivična, parasitarna i druga virusna infekcija, 
- < povišene koncentracije ALT i/ili AST >10 puta iznad gornje granice normale, 
- < trudnoća. 
U cilju isključenja teže konkomitantne infekcije, potrebno je učiniti dodatnu mikrobiološku dijagnostiku 
(uzeti hemokulture, urinokulturu, ispirak traheje i dr.), laboratorijsku obradu (hematološku, 
biokemijsku) te učiniti radiogram odnosno MSCT torakalnih organa. Infekcija je vjerojatna ako se 
registrira leukocitoza i/ili skretanje u lijevo u diferencijalnoj krvnoj slici uz povišenu koncentraciju 
prokalcitonina te vrlo visoke koncentracije CRP i IL-6. Ukoliko se ne može sa sigurnošću isključiti 
infekcija, u bolesnika valja započeti empirijsku antimikrobnu terapiju (bolničke) sepse, a posebno u 
bolesnika koji su hemodinamski nestabilni. Prisutnost infekcije koja neposredno ne ugrožava bolesnika 
(npr. blaža uroinfekcija, traheitis, mukokutani herpes i sl.) uz negativne hemokulture ne isključuje 
mogućnost primjene tocilizumaba ukoliko kliničar procijeni da je hipercitokinemija glavni odnosno 
jedini uzrok kliničkog pogoršanja. Uz liječenje tocilizumabom se preporuča profilaksa aciklovirom (za 
odrasle 2x400 mg po, ili 2x500 mg i.v., kroz pet do sedam dana. 
Tocilizumab se ne preporuča primjenjivati samo na temelju progresije pneumonije i hipoksemije u 
bolesnika koji su afebrilni, imaju niske vrijednosti CRP-a, feritina i IL-6. 
Nakon primjene tocilizumaba nije potrebno kontrolirati koncentraciju IL-6 jer će ona biti izrazito 
povišena. 


4.4. Rekonvalescentna plazma 
Učinkovitost primjene plazme dobivene iz krvi rekonvalescenata nije potvrđena te se za sada ne 
preporuča koristiti u liječenju COVID-19 izvan kliničkih studija. 


4.5. Intravenski imunoglobulini (IVIG) 
Nespecifični, intravenski imunoglobulini se ne preporučaju koristiti u liječenju bolesnika s COVID-19. 


5. Ostali antimikrobni lijekovi 

Za sada nema dokaza niti indikacije za istovremenu primjenu dva i više lijekova (kombinacije) za 
liječenje COVID-19, osim u sklopu kliničkog ispitivanja. 

Ne preporuča se liječenje bolesnika s COVID-19 hidroksiklorokinom,  klorokin fosfatom, 
lopinavir/ritonavirom i/ili azitromicinom, osim u sklopu kliničkog ispitivanja. 

U slučaju kliničke sumnje ili dokazane koinfekcije (influenca, bakterijska infekcija), gore navedenim 
oblicima antivirusnog i imunomodulacijskog liječenja po procjeni kliničara mogu se dodati i drugi 
antimikrobni lijekovi. 


6. Simptomatsko liječenje 


6.1. Nadomjesna terapija kisikom 

Preporuča se primjena kisika na nosni kateter ili preko maske, ovisno o potrebi. 

U teže hipoksemičnih bolesnika (SpO2 <90% uz 16L/min O2 na masku) u kojih ne postoji slabost/zamor 
respiratorne muskulature i koji nemaju izraženiju zaduhu, preporuča se primjena kisika preko 
visokoprotočnog nosnog katetera (HFNC, od engl. high-flow nasal cannula). Time se u znatnog broja 
bolesnika može izbjeći ili odgoditi potreba za invazivnom, mehaničkom ventilacijom. Preduvjeti su da 
bolesnik nije encefalopatičan, hemodinamski nestabilan i da može nesmetano disati na nos. Ciljnu 
saturaciju kisikom (>90%) treba postići kombinacijom protoka (25-60 L/min) i FiO» (50-100%) s tim da 
se u slučaju poboljšanja najprije smanjuje FiO,, a zatim protok. U djece se HFNC daje protokom od 0,5— 
1 L/kg/min, uz FiO2 do 40%; ako se u roku od 30-60 min ne postigne ciljna SpO» od 92-97%, ide se 
odmah na neinvazivnu ventilaciju ili intubaciju. Bolesnicima koji su zadovoljavajuće oksigenirani uz <25 
L protoka i FiO» <50% najvjerojatnije nije više potrebna HFNC. Preporuča se ovakve bolesnike nadzirati 
u jedinicama intenzivnog liječenja. 

U bolesnika s HFNC korisno je praćenje ROX indeksa kako bi se pravodobno odlučilo o intubaciji i 
mehaničkoj ventilaciji. Kalkulator ROX indeksa može se naći na adresi: 
https://www.mdcalc.com/rox-index-intubation-hfnc 

Uobičajena je dnevna fluktuacija SpO» bez subjektivnih tegoba — važniji je trend nego trenutna 
vrijednost SpO», odnosno potrebno je izračunati ROX indeks u kraćem vremenskom razmaku. Ukoliko 
je ROX indeks graničan, uz prisutnost novonastale encefalopatije, bolesnika svakako treba intubirati. 
Poticati bolesnike da se okreću na bok ili potrbuške u periodima niže SpO2u trajanju od par sati ili duže 
ako toleriraju takav položaj. U dijela bolesnika to može rezultirati poboljšanjem oksigenacije. Ovo je 
posebno primjenjivo kod hipoksemičnih bolesnika koji ne pokazuju težu dispneju i ne ostvaruju veliki 
respiratorni napor. Povoljan učinak se odražava na smanjenju respiratorne frekvencije i porastu SpO2. 
Bolesnike u kojih se SpO2ne popravlja u pronaciji (ne raste iznad 90%) treba premjestiti i dalje nadzirati 
U JIL. Bolesnike koji imaju ili stječu indikacije za intubaciju i mehaničku ventilaciju nikako ne treba 
postavljati u pronaciju — ona se u tom slučaju može pokušati kasnije, tijekom mehaničke ventilacije. 


6.2. Antitrombotička profilaksa 

Zbog poznate hiperkoagulabilnosti (povišenog rizika venske, ali i arterijske tromboze) tijekom COVID- 
19 preporuča se kod svih hospitaliziranih odraslih bolesnika obavezno primjenjivati niskomolekularni 
heparin (enoksaparin) u preporučenim profilaktičkim dozama, osim ako ne postoji kontraindikacija za 
njegovu primjenu. Posebno je to važno u bolesnika s produljenim APTV, često povezanim sa 
sekundarnim antifosfolipidnim sindromom i posljedičnom sklonošću dubokim venskim trombozama 
(DVT). 

Ne postoje podaci koji bi ukazivali na potrebu drugačijeg doziranja enoksaparina u cilju antitrombotičke 
profilakse u bolesnika s COVID-19. Ne preporuča se primjena antitrombotičke profilakse u bolesnika 
koji se otpuštaju na kućno liječenje ukoliko ne postoje druge indikacije. 

Vidi hodogram (Slika 1.). 


Doziranje enoksaparina u odraslih: 
- < 4.000—6.000 i.j. s.c. (0.4—-0.6 ml) 1x dnevno, ovisno o tjelesnoj masi i drugim rizičnim 
čimbenicima. 
Doziranje enoksaparina u odraslih s težom bubrežnom disfunkcijom (klirens kreatinina 15-30 ml/min): 
- 2.000 i.j. s.c. (0.2 ml) 1x dnevno. 

Doziranje dalteparina u odraslih: 

- 5.000 i.j. s.c. (0,2 ml) 1x dnevno. 
Doziranje nadroparina u odraslih: 

- 3.800 i.j. s.c. (0.4 ml) 1x dnevno za bolesnike <70 kg; 5.700 i.j. s.c. (0.6 ml) 1x dnevno za 

bolesnike >70 kg. 
Antikoagulacijska terapijska doza (puna doza) (npr. enoksaparin 1 mg/kg svakih 12 sati) preporuča se 
kod pacijenata koji imaju dokazanu ili vrlo vjerojatnu vensku tromboemboliju (VTE) ili zgrušavanje 
uređaja za vaskularni pristup tijekom liječenja. 
Učinak niskomolekularnog heparina može se laboratorijski provjeriti određivanjem anti-Xa. 
U slučaju kliničke sumnje i/ili dokazane DVT ili plućne embolije (PE), preporučaju se standardne 
terapijske doze u trajanju od 10 dana: 2 x 100 i.j./kg s.c. Nakon deset dana treba započeti (ako je 
moguće) primjenu varfarina, kojega je potrebno primjenjivati tijekom najmanje tri mjeseca. 
Ako se u bolesnika utvrdi heparinom inducirana trombocitopenija (HIT; anti-HIT pozitivna), profilaksu 
treba nastaviti fondaparinom; doza za odrasle: 1 x 2,5 mg (0,5 ml) s.c. ili varfarinom ako je moguće. 
U bolesnika na ECMO doziranje fondaparina je 1x7.5 mg (1.5 ml) s.c. U bolesnika koji su na dijalizi 
(CVVHDF) primjenjuje se fondaparin 1-2x 2.5 mg s.c. ili se nastavlja s citratnom dijalizom. 
Liječenje DVT ili PE u bolesnika s HIT prije prijelaza na varfarin preporuča se provoditi fondaparinom: 
<50 kg: 1 x 5 mg s.c.; 50-100 kg: 1 x 7.5 mg s.c.; >100 kg: 1 x 10 mg s.c. 
Trudnice i dojilje također mogu primati niskomolekularni heparin. 
U djece se antitrombotična profilaksa preporučuje samo ukoliko postoji visok rizik tromboembolije 
(kritična bolest, hiperinflamatorno stanje, prethodna tromboembolija). 
Doziranje enoksaparina u djece, uz obaveznu titraciju i praćenje prema nalazu anti-Xa (ciljna aktivnost 
=0,5-1,0j/mL): 

-0,75 mg/kg s.c. svakih 12 sati za dob <2 mj., 

-0,5 mg/kg s.c. svakih 12 sati za dob od 2 mj. do 18 godina. 


6.3. Antipireza 

Za antipirezu se preporuča paracetamol u oralnom ili intravenskom obliku. Preporuča se redovita 
primjena paracetamola (4-6 x 500 mg per os, u odraslih bolesnika, 4-6 x 10-15 mg/kg TM u djece) u 
visoko febrilnih bolesnika. Učinak antipiretika u COVID-19 je skroman i u takvim slučajevima treba 
obratiti pažnju na mogući razvoj tzv. citokinske oluje. 

Ibuprofen je također dozvoljeno koristiti, kao antipiretik ili u drugim indikacijama. 


6.4. ACE-inhibitori ili blokatori angiotenzinskih receptora 
Bolesnici koji uzimaju ACE-inhibitor ili blokator angiotenzinskog receptora trebaju nastaviti svoju 
uobičajenu terapiju u jednakim dozama. 


6.5. Antitrombocitni lijekovi 
Bolesnici koji uzimaju antitrombocitne lijekove mogu ih nastaviti uzimati bez promjene. Iznimka je 
acetilsalicilna kiselina u djece: odluku treba donijeti za svakog bolesnika pojedinačno. 


6.6. Statini 
Bolesnici koji uzimaju statine trebaju nastaviti liječenje bez promjena. 


6.7. Anksiolitici 

S obzirom na težinu bolesti s često neizvjesnim ishodom, dugotrajnu hospitalizaciju i izolaciju, 
odvojenost od obitelji, preporuča se primjena anksiolitika — već prema procjeni kliničara. Po potrebi 
konzultirati psihijatra, posebno kod bolesnika koji već uzimaju psihofarmake. 


6.8. Intravenske infuzije 
Intravensko davanje infuzijskih otopina valja ograničiti na teže bolesnike koji ne uzimaju dostatnu 
količinu tekućine i hrane. Preporuča se izbjegavati nepotrebno volumno opterećenje. 


7. Kriteriji za hospitalizaciju te antivirusno i imunomodulacijsko liječenje bolesti COVID-19 
A. Asimptomatska infekcija 
- < nije indicirana hospitalizacija; 
B. Blagi oblik bolesti (bez komplikacija) i bez prisutnih čimbenika rizika (MEWS score: < 2) 
- < samo simptomatsko liječenje, 
- nije indicirana hospitalizacija (ev. kratkotrajna evaluacija kroz dnevnu bolnicu); 
C. Srednje teški oblik bolesti (MEWS score: < 2) 
- < simptomatsko liječenje, 
- < indicirana je hospitalizacija (ev. kratkotrajna hospitalizacija kroz dnevnu bolnicu), 
- < razmotriti jedan od gore navedenih antivirusnih i/ili imunomodulacijskih lijekova (ovisno o 
prisutnosti dodatnih kliničkih i/ili laboratorijskih čimbenika rizika); 
D. Teški oblik bolesti (ili kritični koji zahtijeva liječenje u JIL-u) (MEWS score: > 3) 
- < simptomatsko liječenje, 
- < indicirana je hospitalizacija, sa/bez liječenja u JIL-u, 
- < uslučaju zadovoljenih uključnih (i/ili odsutnosti isključenih) kriterija primijeniti i jedan od 
gore opisanih oblika imunomodulacijskog liječenja, 
- < poželjna je istodobna primjena remdesivira u ovoj skupini bolesnika. 


8. Indikacije za prijem u jedinicu intenzivnog liječenja (JIL) 

Bolesnike s COVID-19 potrebno je smjestiti u JIL u sljedećim slučajevima: 
1. odrasli: SpO» <93% uz 16 L Ozna masku; dojenčad: SpO2<96% uz O, 6-8 L/min; djeca i 

adolescenti: SpO» <92% uz 0210 L/min, 

2. jasna progresija hipoksemije u posljednjih 12-24 sata, 

tahidispneja (RF >30/min); vrijedi i za dojenčad, djecu i adolescente, 

4. kvalitativni i/ili kvantitativni poremećaj svijesti - encefalopatija, uznemirenost, letargičnost, 
delirij, 

5. tahikardija (p >120/min u odraslih, >90 centile za dob u djece), bradikardija (p<60) , znaci 
umora, 

6. hipotenzija (sistolički tlak <90 mmHg; u dojenčadi <70 mmHg; dob 1-10 god. <70-90; >10 god. 
<90 mmHg), šok; 

7. znaci srčanog zatajenja, novonastale tahiaritmije, bradiaritmije. 

Napomene: 

1) Bolesnike valja pažljivo nadzirati te pravodobno indicirati/dogovoriti premještaj u JIL (anticipirati 
tijek bolesti) kako bi se transport i početno zbrinjavanje u JIL obavili elektivno i time smanjio rizik 
za bolesnika, ali i za zdravstvene djelatnike. 

2) Izbjegavati primjenu sedativa u bolesnika s novonastalim kvalitativnim poremećajem svijesti 
tijekom COVID-19 izvan JIL. 

3) Optimalna je organizacija JIL u dva dijela — uži dio i širi (,post-intenzivni“) dio u kojem se također 
bolesnici mogu u slučaju potrebe mehanički ventilirati, kako se ne bi kasnilo s prijemom u JIL te 
kako bi se izbjegla situacija ponovnog prijema (povratka) u JIL (česta u bolnicama s ograničenim 
brojem mjesta u JIL) — obje situacije rezultiraju s nepovoljnijim ishodima u bolesnika. 


Mehanička ventilacija 


Posebnu pažnju treba posvetiti modalitetu mehaničke ventilacije s obzirom da se u mnogih ne radi o 
uobičajenom ARDS-u. Preporuča se individualni pristup, ovisno o plućnoj rastezljivosti. 

Većina bolesnika s COVID-19 u početku ARDS-a ostvaruje veliki spontani minutni volumen uz znatan 
respiratorni napor koji može rezultirati dodatnim oštećenjem plućne funkcije ako se pogoršava ili duže 
traje i predstavlja jednu od indikacija za raniju intubaciju i kontroliranu mehaničku ventilaciju (primjer: 
tahidispnoični bolesnik koji još uvijek održava zadovoljavajući SpO»: >92%). 


a) Blaži ARDS - dobra plućna rastezljivost 
- TV 7-8 ml/kg idealne tjelesne mase (ITM) uz vršni tlak <30 cmH20, 
- < PEEP — niže vrijednosti, do 10 cmH,0O (više vrijednosti u ovoj fazi obično ne poboljšavaju 
oksigenaciju), 
- —ciljna SpO» 92% do maksimalno 96%, 
- < održavati euvolemiju 


b) Srednje teški i teški ARDS — slabija plućna rastezljivost, nekardiogeni edem pluća, otežana 
ventilacija i oksigenacija 
- < pokušati poboljšati oksigenaciju s višim PEEP: 10-15 cm H20, 
- TV 4-6 ml/kg ITM uz vršni tlak do max. 35 cmH20, 
- < ,Recruitment“ postupak i optimizacija PEEP uz miorelaksaciju. Ne preporuča se postupno 
povećavanje inspiratornog tlaka/PEEP-a, 
- < primjenjivati boluse ili kontinuiranu infuziju miorelaksansa, posebno prvih 24 sata i u slučaju 
potrebe za višim tlakovima, 
- < položaj na trbuhu: maksimalno 16 sati / dan (ako ima povoljnog učinka). 


Napomena: pronacija u mehanički ventiliranih (ali i onih drugih) može biti korisna, ali je 
dugotrajni položaj u pronaciji povezan s mogućim komplikacijama. Pronaciju ne treba 
prakticirati u hemodinamski nestabilnih bolesnika, traheotomiranih i izrazito adipoznih. Ne 
treba zaboraviti kako je slučajna ekstubacija jedan od najčešćih incidenata tijekom okretanja 
bolesnika na trbuh. U pravilu je potrebna primjena miorelaksansa za bolesnike na respiratoru. 


o Kontinuirana sedacija i miorelaksacija; ventilacija kao gore navedeno 
o Procijeniti transportabilnost bolesnika i što prije kontaktirati referentni ECMO — 
centar Klinike za infektivne bolesti ,Dr.Fran Mihaljević“ u Zagrebu 

o VV-ECMO 
S obzirom da je do sada mali broj djece s COVID-19 mehanički ventiliran nema pokazatelja da bi 
postulati intenzivnoga liječenja i mehaničke ventilacije trebali odudarati od standardnih, osim važnosti 
okretanja bolesnika na trbuh. Razlika je u nastojanju da se rizik zaražavanja osoblja smanji na najmanju 
moguću mjeru. Preporučene mjere su: korištenje osobne zaštitne opreme, izbjegavanje nepotrebnog 
izlaganja osoblja, korištenje video laringoskopa za intubaciju, tubusa s cuff-om koji treba napuhati, 
aspiracija sekreta zatvorenim sustavom. 


9. Profilaksa COVID-19 
Trenutno ne postoji niti jedan lijek, cjepivo ni drugi farmakološki pripravak koji bi se preporučio za 
predekspozicijsku ili postekspozicijsku profilaksu COVID-19 izvan kliničkih studija. 

10. Tko i kako će propisivati antivirusno i imunomodulacijsko liječenje 

Prema ovim smjernicama, odluka o vrsti liječenja temelji se na procjeni kliničara koji skrbe o 
konkretnom bolesniku, a na osnovi procjene težine bolesti i trenutno dostupnim lijekovima u Republici 
Hrvatskoj. 

Primjena bilo kojeg oblika antivirusnog i imunomodulacijskog liječenja COVID-19 ne smije se provesti 
bez prethodne konzultacije i suglasnosti nadležnog infektologa. 

Za liječenje blagih i srednje teških oblika bolesti, dovoljna je preporuka jednog infektologa. Propisivanje 
remdesivira indicira i odobrava jedan specijalist infektolog. 

Propisivanje tocilizumaba i drugih diferentnih lijekova donosi se konsenzualnom odlukom uz 
suglasnost najmanje dva kliničara od kojih bi u Klinici za infektivne bolesti ,,Dr. Fran Mihaljević“ u 
Zagrebu to bila dva infektologa, od kojih najmanje jedan uži specijalist iz intenzivne medicine, a u 
drugim bolnicama dva kliničara od kojih najmanje jedan infektolog. U slučaju propisivanja 
imunomodulacijske terapije, poželjna je konzultacija internista/kliničkog imunologa koji ima iskustva u 
primjeni tocilizumaba. 

Ne preporuča se primjena antivirusnog i imunomodulacijskog liječenja u ambulantno liječenih 
bolesnika zbog potrebe za intenzivnijim nadzorom učinkovitosti i sigurnosti ovih lijekova u liječenju 
bolesnika s COVID-19 što se može postići samo u hospitaliziranih bolesnika. 

Ima li bolesnik s COVID 19 bolešću 
potvrđen ili visoko suspektan tromboembolizam? 


Postoji li mogućnost ishemije ili infarkta? 
=> AkutnilM 
Akutni ishemijski moždani udar Uzima li bolesnik već antikoagulatnu terapiju 


. 
= Masivna PE (npr. za FA ili VTE)? 
=" DVTekstremiteta ili arterijska tromboza s 


prijetećom ishemijom 














Ne Ne 
v v 
Trombolitička terapija (npr. tPA) može biti primijenjena Antikoagulantna terapija je opravdana u Antikoagulantna terapija bi se trebala nastaviti ukoliko 
= Savjetovati se sa PERT timom, timom za MU ili slično liječenju tromboembolijske bolesti nema kontraindikacija 
ukoliko postoji ta mogućnost radi pomoći oko = Dati punu dozu antikoagulantne terapije = Možese razmotriti zamjena s kratkodjelujućim Zahtijeva li težina kliničke slike 
donošenja odluka = Slijediti trenutno važeće smjernice za parenteralnim lijekom kod akutno bolesnih ili COVID-19 hospitalizaciju? 
Dati punu dozu antikoagulantne terapije ako tPA nije zbrinjavanje hospitaliziranih - niskomolekularni heparin 


primijenjena 
Slijediti trenutno važeće smjernice za zbrinjavanje 





= Zaambulantne bolesnike se preporuča nastavak 
dosadašnje terapije 

















Ambulantno praćenje 
Nastaviti AKT kao dosad 
Profilaktična AKT može se razmotriti kod 
odabranih visokorizičnih bolesnika* 
Ostali obično ne zahtijevaju AKT 





Jedinica intenzivnog liječenja ili ekvivalent Stacionaran odjel 


Antikoagulantna terapija je opravdana Profilaktična doza antikoagulansa je opravdana 
(u terapijskoj dozi u slučaju visokog rizika od DVT/PE) Niskomolekularni heparin je lijek izbora 


= Pratiti trenutno važeće smjernice Nefrakcionirani heparin može se primijeniti u 
= Uključivanje u klinička istraživanja ukoliko je to moguće određenim slučajevima (npr. CrCl <15 mL/min ili dijaliza) 
Fondaparin se može primijeniti u slučaju HIT-a 








Slika 1. Hodogram indikacija za primjenu i vrstu antikoagulantne profilakse/terapije 
IM — infarkt miokarda; PE — plućna embolija; DVT — duboka venska tromboza; FA — fibrilacija atrija; VTE — venski tromboembolizam; tPA — tkivni aktivator 
plazminogena; PERT — tim za odgovor na plućni embolizam; HIT — heparinom-inducirana trombocitopenija; 
*Visokorizični bolesnici: prethodna epizoda VTE, nedavni operativni zahvat ili trauma, pretilost. 

